Ir-Regolament tal-Kummissjoni (KEE) Nru 2123/89
tal-14 ta’ Lulju 1989
li jistabilixxi lista tas-swieq rappreżentattivi għall-laħam tal-majjal fil-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ekonomika Ewropea,
Wara li kkunsidrat Ir-Regolament tal-Kunsill (KEE) Nru 2759/75 tad-29 t’Ottubru 1975 fuq l-organiżżazzjoni komuni tas-suq tal-laħam tal-majjal [1], kif l-aħħar emendat mir-Regolament (KEE) Nru 1249/89 [2], u b’mod partikulari l-Artikolu 4(6) tiegħu,
Billi l-Artikolu 4(2) tar-Regolament (KEE) Nru 2759/75 jipprovdi għad-determinazzjoni għall-prezz tal-majjal maqtul fis-suq tal-Komunità minn prezzijiet miżmuma fis-swieq rappreżentattivi;
Billi, sabiex dan il-provvediment ikun jista’ jiġi applikat, lista ta’ swieq rappreżentattivi għandha tiġi mħejjija; billi riferenza għandha tiġi magħmula fl-iffissar tal-prezzijiet ta’ karkassi tal-majjali għal kwotazzjonijiet ottenuti b’mod dirett mis-swieq jew mill-biċċeriji kif ukoll kwotazzjonijiet stabbiliti f’ċentri tal-kwotazzjoni u li fil-kollettività tagħhom jiffurmaw suq rappreżentattiv għal kull Stat Membru;
Billi fil-Ġermanja, fid-Danimarka, fi Franza, fl-Olanda u fir-Renju Unit il-prezzijiet imħallsa mill-biċċeriji pubbliċi u privati huma magħrufa minn ċentru ta’ kwotazzjoni wieħed jew aktar għar-reġjuni varji; billi fl-Italja, fl-Irlanda u fil-Lussemburgu, il-prezzijiet huma direttament rekordjati fl-iktar postijiet importanti għall-bejgħ, waqt li fil-Belġju u fl-Ispanja il-kwotazzjonijiet huma stabbiliti mill-medja ta’ bejn il-kwotazzjonijiet innotati fis-swieq u fil-biċċeriji minn naħa waħda u fiċ-ċentri ta’ kwotazzjoni minn naħa l-oħra;
Filwaqt li l-iskop ta’ dan ir-Regolament hu li jieħu post il-lista stabbilita mir-Regolament tal-Kunsill (KEE) Nru 43/81 ta’ l-1 ta’ Jannar 1981 li jistabbilixxi l-lista tas-swieq rappreżentattivi għall-laħam tal-majjal fil-Komunità [3], kif l-aħħar emendat mir-Regolament (KEE) Nru 3553/88 [4].
Billi l-miżuri li provvduti għalihom f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Laħam tal-Majjal,
ADOTTAT DAN IR-REGOLAMENT:
Artikolu 1
Is-swieq rappreżentattivi skond it-tifsira ta’ l-Artikolu 4(2) tar-Regolament (KEE) Nru 2759/75 għandhom ikunu s-swieq elenkati fl-Anness ta’ hawn.
Artikolu 2
Riferenzi għar-Regolament (KEE) Nru 43/81, għandhom jiġu mfissra bħala riferenzi għal dan ir-Regolament.
Artikolu 3
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropei.
Għandu japplika b’mod effettiv mill-1 ta’ Lulju 1989.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Lulju 1989.